《题黄氏节妇卷》
明代·王缜

睢鸠飞鸣各有止，鸿雁失群终不起。鸟兽异类尚如此，何况人不万物始。

生当取义义即死，一死不忍何难尔。嗟奈何，老亲稚子受人遣托宁忍毁。

子既立成事可倚，而今瞑目无愧矣。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。